Friderfing

Friderfing is a Gmoa im obaboarischn Landkroas Traunstoa mit de Ortstei Friderfing, Biadling und Getzing. Se ligt im Soizachtal und Rupertiwinke.
Geografie.
De Gmoa ligt im Landkroas Traunstoa, Rupertiwinke, und damiid à im emoiign Landkroas Laffa. Durch de Gmoa lafft à de Bundesstroß 20. Durch de Gmoa durche lafft à de Getzinga Aachn und de Soizach is de Grenz zu Ésdaraich. In da Gmoa is à nu da Baggasä zum Bon gleng. De Gmoa grenzd à nu zu Anschöring, Laffa, da Gmoa Waging, Daching und Didtmoning. De Kreisstodt Traunstoa is so ungfähr 25 km weg. 
Gschicht.
In de Breves Notitiae aus da Zeit vo 792 - 798 n. Kr. is da Ortstei Pietling zum easchtn Moi urkundlich erwähnt worn. Fridolfing sejba is in a Urkundn vom Kine Heinrich IV. aus'm Jahr 1077 zum easchtn Moi urkundlich erwähnt worn. Nach da Einrichtung vom Erzstift Salzburg ois territorials Herrschaftsgebiet im 13. Jahrhundert is Fridolfing Sitz vo am Schergenamt worn und des aa bis zur Auflösung vo da fürsterzbischöflichen Landesherrschaft 1803 blim. Friderfing is nach da Säkularisation zu Bayern kemma und 1818 ois heitige politische Gmoa entstandn.
Ois Pfarrei kann Friderfing seit'm 11. Jahrhundert nochgwisn wern. 1891 bis 1893 is de heitige Pfarrkira baut worn.
Leid.
Bevöjkerungsstruktur.
De meisdn Leid han 50-65 Johr oid, vom Durchschnitt her 43,5 Johr oid. Üwawigend han de Leid katholisch geprägt. 
Politik.
Büagamoasta is da Schild Johann (SPD). A is im Jahr 2002 Nochfoiga vom Stadler Eugen (Freie Wählergemeinschaft) worn.
Steian.
De Gmoasteiaeinnahmn warn im Joar 2021 21.068.000 €. Gänarej is Fridafing finanzijej stoak, wia à ois de Daten havoagäd. 
Wappen.
Des Wappn soi de historische Zugehörigkeit zum Erstift Soizburg symbolisirn, owa à nu d'Soizach herzoang, wei de wegam Handel oiwei recht wichdig fia'd Region woar. 
"Blasonierung:" In Gold ois am gesengtn Wejenboikn wochsend a road gzungda schwoaza Löwe aus am blaun Wejenboiken.“ "Wappenbegründung:" Friderfing is nochm Aussterm vo de Grafen von Lebenau im Joar 1229 in'dn Eiflussbereich vom Erzbischofs vo Salzburg kemma, wo sei weltliches Territorium bis 1328 ganz vom Herzogtum Baiern lösen hod kinna. Bis zum Joar 1803 hod Fridolfing zum wejtlichen Herrschaftsgebiet des Erzbischofs bzw. des Fürsterzbischofs vo Salzburg gherd. Des werd im Gmoawappen durch'n Soizburga Löwn symbolisiert. Da Wejenboikn weist dodrauf hi, dass'd Salzach seit dem Joar 1816 d'Grenz zwischen Bayern und Èsdarreich biit hod.
Des Wappen werd seid 1965 gführd.
Wirtschaft und Infrastruktur.
Wirtschaft sowia Land- und Forstwirtschaft.
Is hot 1998 nach da amtlichen Statistik im Bereich der Land- und Forstwirtschaft zehn, im produzierenden Gewerbe 1.111 und im Bereich Handel und Vakea 70 sozialversicherungspflichtig Bschäftigte am Arbeitsort gem. In sunstige Wirtschaftsbereiche warn am Arbeitsort 237 Personen sozialversicherungspflichtig bschäftigt.
Sozialversicherungspflichtig Beschäftigte am Wohnort hots insgesamt 1.265 gem. Im verarbeitenden Gewerbe warns zwoa Betriebe, im Bauhauptgewerbe acht Betriebe. Dabei sans nem kleinane Handwerksbetriebe aa Industriebetriebe (z. B. Hermann Otto GmbH (OTTO-CHEMIE) und de Rosenberger Hochfrequenztechnik).
Landwirtschaft und Fremdenvakea spiin nur nu a kloane Rolln. Es hot im Jahr 1999 153 landwirtschaftliche Betriebe mit a landwirtschaftlich gnutzten Fläche von 2.941 ha gem, davon warn 1.611 ha Ackerfläche und 1.324 ha Dauergrünfläche.
Vakehr.
Nemdro vo Fridafing lafft de Bundesstroß 20. À Getzing is à nu da Bahnhof Friderfing àda Bahnstreck Muildorf–Freilassing. De Hoidestej hod oiwei nu grod olle zwoa Stund an Zug, wos miid am Ausbau de nächsten boa Joar owa ausgweidt wern soi. Vo Fridafing lafft à nu a Stroß üwa Waging am See zua Kreisstod Traunstoa.